Bolleberget

Bolleberget, egentlig Stora Bolleberget og Lilla Bolleberget, er to koller som ligger nordvest for Bollnäs i Sverige.

Naturreservat
Stora Bolleberget naturreservat ble etablert i 2006, og dekker Stora Bolleberget, Bolletjärn og Blistermyran. Stora Bollebergets bratte nordøstskrent har over 200 år gamle furutrær, og er det sørligste kjente stedet i Sverige der snøsildre vokser. I Bolletjern er det satt ut røye. Flere gamle fangstgroper finnes i den østlige delen av naturreservatet.Länsstyrelsen Gävleborg: Stora Bolleberget  (besøkt 28. november 2011)

Alpinanlegg
På nordøstsiden av Lilla Bolleberget ligger alpinanlegget Bollebacken, som drives av Bollnäs Alpina Klubb med støtte fra Bollnäs kommune. Alpinanlegget har en høydeforskjell på 125 meter, fem nedfarter og tre heiser. Den lengste nedfarten er 800 meter lang.Bollnäs Alpina Klubb: Bollebacken – Backarna (besøkt 28. november 2011)

Hoppbakker

I tilknytning til alpinanlegget ligger et nedlagt skihoppanlegg. Det består av fire hoppbakker med størrelse K90, K60, K40 og K20. K60- og K40-bakkene ble bygd i 1964, den største av dem ble brukt under junior-EM i 1969.Skisprungschanzen-Archiv: Junior WSC ski jumps (besøkt 28. november 2011)FIS: Resultater (kombinert, besøkt 28. november 2011) K90-bakken ble bygd i 1987Skisprungschanzen-Archiv: Bollnäs (besøkt 28. november 2011) til det svenske mesterskapet som ble arrangert der i 1989. I 1991 ble det også arrangert et verdenscuprenn i Bolleberget.FIS: Resultater (spesielt hopp, besøkt 28. november 2011) Bakken ble modernisert i 1995, men har ikke hatt aktivitet siden 200124 Sidor: Här lyfte Staffan...  (s. 6-9, 16. januar 2010), og er i dag (2011) forfalt og ubrukbar. Hoppanlegget ble drevet av Bollnäs GoIF.

Bakkerekord i K90, K60, K40 og K20-bakkene er henholdsvis 97, 62,5, 43,5 og 18 meter.Svenska Skidförbundet: Hoppbackar (besøkt 28. november 2011)

Viktige internasjonale renn (spesielt hopp)
 Dato Vinner  Andre Tredje Type renn 1969  Hans-Georg Aschenbach  Henry Glaß  Adam Krzysztofiak Junior-EMSkisprungschanzen-Archiv: All time results (15. april 2012) 6. mars 1991  Stefan Zünd  Risto Laakkonen  František Jež Verdenscup

Langrennsløyper og golfbane
I Bolleberget finnes et nett av avgiftsbelagte lysløyper og andre skiløyper. Skistadionet har dusj, badstu og smørebod.Bollnäs kommun: Friluftslivet i Bollnäs  (besøkt 28. november 2011) Skiløypene i Bolleberget er knyttet sammen med andre skiløyper i distriktet.

Ved Bollegården, like ved alpinanlegget, ligger Bollebergets Golf, en 12-hulls pay and play-bane.Bollebergets Golf  (besøkt 28. november 2011)

Bollnäsfestivalen
Musikkfestivalen Bollnäsfestivalen ble arrangert på Bolleberget og i Långnäsparken  i Bollnäs på 1990-tallet.

 Referanser 

Kategori:Bollnäs kommune
Kategori:Alpinanlegg
Kategori:Hoppbakker i Sverige